Nalika anyaran nunggoni omahe Intan, rasane sepi, merga durung duwe tangga lan antarane omah siji lan sijine empet-empetan tunggal tembok,ning durung kabeh dienggoni.Tegese isih suwung. Ning aku suwe-suwe kok ya krasan. Wektu kuwi aku kebeneran ngepel jobin teras. Lagi asyik, dadak dikagetake swara montor. Spontan aku ngawasake, jebul bocah lanang pawakan krempeng, rambute brintik. Dene wadone akulit kuning,rambute lurus ngrembyak sabahu, rupane ayu. Sing dijujug omah blok E no. 13. Sakawit aku ngira, bocah kasebut kakang adhi, anake sing nduweni omah.